સરકારના 75 દિવસઃ PM મોદીએ કહ્યું,'સ્પષ્ટ નીતિ, અમે સાચી દિશામાં' | Pm Modi Interview On Completion Of 75 Days Of His 2nd Term - India News | I Am Gujarat
Gujarati News India સરકારના 75 દિવસઃ PM મોદીએ કહ્યું,'સ્પષ્ટ નીતિ, અમે સાચી દિશામાં'
સરકારના 75 દિવસઃ PM મોદીએ કહ્યું,'સ્પષ્ટ નીતિ, અમે સાચી દિશામાં'
Updated: Aug 13, 2019 23:59 pm IST
નવી દિલ્હીઃ સામાન્ય રીતે કોઈપણ સરકાર પોતાનું રિપોર્ટ કાર્ડ 100 દિવસમાં રજૂ કરે છે. જોકે, મોદી સરકારે 75 દિવસમાં જ પોતાનું રિપોર્ટ કાર્ડ રજૂ કર્યું છે. ન્યૂઝ એજન્સી આઈએનએસને આપવામાં આવેલા એક ઈન્ટરવ્યુમાં પીએમ મોદીએ કહ્યું કે આ સરકારે જે મેળવ્યું છે, તે એક સ્પષ્ટ નીતિ અને સાચી દિશાનું પરિણામ છે. નોંધનીય છે કે મોદી સરકારના બીજા કાર્યકાળમાં દેશમાં અનેક મોટા પગલાઓ લીધાં છે.
થોડા જ દિવસોમાં પકડી ઝડપ
પીએમ મોદીએ કહ્યું કે,'અમે અમારી સરકાર બન્યા પછી થોડા જ દિવસોની અંદર એક અભૂતપૂર્વ ઝડપ પકડી છે. અમે જે મેળવ્યું છે. તે સ્પષ્ટ નીતિ, સાચી દિશાનું પરિણામ છે. અમારી સરકારના પ્રથમ 75 દિવસોમાં જ ઘણી વસ્તુઓ થઈ છે.' પીએમે કહ્યું કે અમે પાણીની આપૂર્તિ સુધારવા માટે અને પાણી બચાવને વેગ આપવા માટે એકીકૃત દ્રષ્ટિકોણ અને મિશન મોડ માટે જ જળઉર્જા મંત્રાલયના ગઠનની સાથે જ આપણા સમયના સૌથી જરુરી મુદ્દાને ઉકેલવાની શરુઆત કરી.
લક્ષ્ય મેળવવું એ મજબૂત પાયાનું પરિણામ
વડાપ્રધાને કહ્યું કે સરકારની જે રીતે ધમાકેદાર કમબેક થયું છે, આ તેનું જ પરિણામ છે. તેમણે કહ્યું કે અમારી સરકારે આ 75 દિવસોમાં જે મેળવ્યું છે. તે મજબૂત પાયાનું પરિણામ છે. જેને અમે પાંચ વર્ષના કાર્યકાળમાં બનાવ્યો હતો. ગત પાંચ વર્ષમાં કરાયેલા ઘણાં સુધારાઓના કારણે જ દેશ આજે આ ગતિથી આગળ વધી રહ્યો છે. જેમાં લોકોની આકાંક્ષાઓ જોડાયેલી છે. આ માત્ર સરકારના કારણે નહીં પરંતુ સંસદમાં મજબૂતીના કારણે પણ થયું છે.'
બજેટ સત્રમાં કામને લઈને દર્શાવી ખુશી
પીએમ મોદીએ 17મી લોકસભાના બજેટ સત્રમાં સૌથી વધારે કામ થવા પર ખુશી જાહેર કરી હતી. તેમણે કહ્યું હતું કે,'મારી નજરમાં આ કોઈ નાની ઉપલબ્ધિ નથી. એક ઐતિહાસિક વળાંક છે, જેણે સંસદને જનતા પ્રત્યે વધુ જવાબદાર બનાવ્યાં છે. અનેક ઐતિહાસિક પહેલ કરવામાં આવી, જેમાં ખેડૂતો અને વેપારી માટે પેન્શન યોજના, મેડિકલ સેક્ટરનું રિફોર્મ, શ્રમ સુધારની શરુઆત…માં આગળ વધતાં જ ગયાં. કોઈ સમયની બરબાદી નહીં અને કોઈ લાંબો વિચાર નહીં, કાર્ય થાય તેવા અને સાહસી નિર્ણય લેવા, કાશ્મીરથી મોટો કોઈ જ નિર્ણય ન હોય શકે.'
NMC બિલને જણાવ્યા લાંબા ગાળાના સુધારાઓ
પીએમે એનએમસી બિલને લઈને ડોક્ટર્સની નારાજગી પર પૂછાયેલા સવાલ પર કહ્યું કે જ્યારે 2014માં સરકાર બની હતી. ત્યારે મેડિકલ શિક્ષાની હાલની વ્યવસ્થાને લઈને અનેક ચિંતાઓ સામે આવી હતી. જે પહેલા, કોર્ટે ભારતમાં મેડિકલ શિક્ષા સંભાળી રહેલી સંસ્થાઓ વિરુદ્ધ કડક શબ્દોમાં આપત્તિ દર્શાવી હતી. તેમને ભ્રષ્ટાચારનો ગઢ કહેવામાં આવતો હતો. એક સંસદિય સમિતિએ ઉંડા અધ્યયન પછી મેડિકલ શિક્ષાને લઈને નિરાશાજનક તસવીર રજૂ કરી હતી. પહેલાની સરકારોએ આ ક્ષેત્રને સુધારવાનું વિચાર્યું હતું પરંતુ તેઓ આ દિશામાં આગળ વધી શક્યાં નહોતાં.
આ દિશામાં આગળ વધવાનો નિર્ણય
પીએમે કહ્યું કે,'અમે આ દિશામાં આગળ વધવાનો નિર્ણય કર્યો કારણકે આ મામલો એવો નથી કે જેને હળવાશથી લેવામાં આવે. આપણા લોકોના સ્વાસ્થ્ય અને આપણા યુવાઓના ભવિષ્યથી જોડાયેવું છે. હાલની સમસ્યાઓના ઉકેલ માટે નેશનલ મેડિકલ કાઉન્સીલઆ ક્ષેત્રમાં એક લાંબાગાળાનો સુધારો છે. જેમાં સુધારાના અનેક અવકાશ છે. જે ભ્રષ્ટાચારને ખતમ કરે છે અને પારદર્શિતા વધારે છે.'